《东门送郎吏行寄承旨宋侍郎》
宋代·王禹偁

西门送仆射，鞍马照路光。
南门送贰卿，冠盖遥相望。
东门送郎吏，舣舟隋堤傍。
郎吏诚隔品，同直白玉堂。
丈人况知己，振拔在举场。
怜才惜我去，深劝离别觞。
醉中不记事，烟水空茫茫。
醒来闻鸣橹，呕轧摇斜阳。
犹疑在禁中，残漏寒丁当。
回望银台门，五云遮帝乡。
聚散本如此，升沉庸何伤。
丈人名位峻，只久登岩廊。
平居倦朝请，高论思退藏。
圃田有别业，古木罗修篁。
艹亭寒萧萧，池波碧泱泱。
尝云拂袖去，可以傲羲皇。
丈人果能尔，识度非寻常。
安车比疏广，辟谷如张良。
再拜愿丈人，寿考仍康强。
自念山野士，不解随圆方。
宦途多龃龉，身计颇悲凉。
行将解簪笏，归去事农桑。
幸容操杖履，酒扫近丘墙。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。